section_heading: Životopis
paragraph_text: Iz dostupnih svjedočanstava čini se da su ga ubili batinanjem sve dok nije umro. Pretpostavlja se da je nadnevak ubojstva nadnevak s presude "osuđen na strijeljanje" 19. studenoga 1944. godine. Smrt strijeljanjem i konfiskacija imovine presuđena je uz obrazloženje da su bili aktivni ustaše, no nisu bili nikakve ustaše, ni pripadnici bilo koje vojske, nego su bili obični nedužni civili, među njima je bilo istaknutih i imućnih Konavljana kojima je poslije sve konfiscirano i nacionalizirano, koji su u to vrijeme prokazani, odnosno lažno optuženi od onih kojima su iz nekog razloga smetali, odvedeni su i likvidirani. Nitko od članova obitelji nikad nije pronašao posmrtne ostatke svojih najmilijih.